|  |  |  |  |
| --- | --- | --- | --- |
| **Nr. crt.** | **Forma inițiatorului** | **Amendament propus (autor amendament)** | **Observații** |
| 1. | Art. XXXIV.Prevederile Legii nr. 236/2019 pentru modificarea și completarea art. 15 din Ordonanța Guvernului nr. 42/2004 privind organizarea activității sanitar-veterinare și pentru siguranța alimentelor, precum și pentru modificarea și completarea unor acte normative nr. 296/2019, se aplică începând cu data de 1 ianuarie 2021. | Art. XXXIV.**Se elimină**Autor: Ionuț SIMIONCA, deputat, grup parlamentar PMP | Propun menținerea termenelor actuale prevăzute de Legea nr. 236/2019, publicată în Monitorul Oficial nr. 1004 din 13 decembrie 2019, deoarece este necesară predictibilitatea cadrului legislativ pentru domeniul vizat. De asemenea, prin implementarea la timp a prevederilor Legii nr. 236/2019 contribuie la punerea în practică a Directivei 96/93/ CE a Consiliului din 17 decembrie 1996 privind certificarea animalelor și a produselor animaliere. În același timp, modificările aduse de Legea în vigoare elimină discrepanțele între medicii veterinari care încheiaseră contracte de concesiune și cei care lucrează în baza unor contracte de prestări servicii. În plus, acest act normativ contribuie la sprijinirea fermierilor, agricultorilor și economiei zonelor în care se vor stabili medicii veterinari încurajați de prevederile Legii 236/2019, sprijin care trebuie implementat cât mai, luând în considerare importanța agriculturii și siguranței alimentare pentru economia românească. Având în vedere cele de mai sus, dar și faptul că recenta intrare în vigoare a Legii nr. 236/2019 s-a făcut cu o majoritate covârșitoare a voturilor parlamentarilor din întreg spectrul politic, că expunerea de motive a PL-x 669/2019 nu precizează care este utilitatea amânării aplicării prevederilor Legii și că toate argumentele sunt în favoarea respectării termenelor prevăzute de Legea nr. 236/2019, consider necesară eliminarea art. XXXIV din privire la Proiectul de Lege privind unele măsuri fiscal-bugetare și pentru modificarea și completarea unor acte normative. |